

  Μασσαλίας 1, 106 80 Αθήνα, Τ.Θ. 9166, 100 32 Αθήνα  10440, +30 210 3376700  fax 2103238821

 info@hobis.gr,  [www.hobis.gr](http://www.hobis.gr)

**ΑΙΤΗΜΑ ΑΣΚΗΣΗΣ ΔΙΚΑΙΩΜΑΤΩΝ**

**ΠΡΟΣ ΤΟΝ ΕΛΛΗΝΙΚΟ ΧΡΗΜΑΤΟΟΙΚΟΝΟΜΙΚΟ ΜΕΣΟΛΑΒΗΤΗ (Ε.Χ.Μ.)**

**ΒΑΣΕΙ ΤΟΥ ΓΕΝΙΚΟΥ ΚΑΝΟΝΙΣΜΟΥ ΠΡΟΣΤΑΣΙΑΣ ΔΕΔΟΜΕΝΩΝ**

**1. ΑΤΟΜΙΚΑ ΣΤΟΙΧΕΙΑ**  *(Παρακαλούμε συμπληρώστε με ΚΕΦΑΛΑΙΑ)*

Όνομα Επώνυμο Πατρώνυμο

Αριθμός Δελτίου Ταυτότητας ή Διαβατηρίου (σε ισχύ) ΑΦΜ

Ταχυδρομική διεύθυνση (οδός, αριθμός, περιοχή, Τ.Κ.)

Τηλέφωνο (σταθερό, κινητό) fax e-mail

**2. ΣΤΟΙΧΕΙΑ ΕΞΟΥΣΙΟΔΟΤΗΜΕΝΟΥ ΠΡΟΣΩΠΟΥ**

*(Παρακαλούμε συμπληρώστε με ΚΕΦΑΛΑΙΑ. Επίσης επισυνάψτε σχετική έγγραφη εξουσιοδότηση με βεβαίωση γνησίου υπογραφής από δημόσια αρχή.*

Όνομα Επώνυμο Πατρώνυμο

Αριθμός Δελτίου Ταυτότητας ή Διαβατηρίου (σε ισχύ) ΑΦΜ

Ταχυδρομική διεύθυνση (οδός, αριθμός, περιοχή, Τ.Κ.)

Τηλέφωνο (σταθερό, κινητό) fax e-mail

**3. ΑΣΚΗΣΗ ΔΙΚΑΙΩΜΑΤΟΣ** βάσει του Γενικού Κανονισμού Προστασίας Δεδομένων *(Παρακαλούμε σημειώστε 🗹 )*

|  |  |  |  |
| --- | --- | --- | --- |
| **Α/Α** | **Είδος δικαιώματος** | **ΝΑΙ** | **Τρόπος παραλαβής – αποστολής απαντητικής επιστολής**  |
| 1 | **Πρόσβασης στα προσωπικά δεδομένα**\*  |  | Αυτοπροσώπως | Συστημένη επιστολή |
| 2 | **Διόρθωσης** ανακριβών προσωπικών δεδομένων ή/και συμπλήρωσης ελλιπών προσωπικών δεδομένων |  | Ηλεκτρονικό Ταχυδρομείο | Συστημένη επιστολή |
| 3 | Διαγραφής προσωπικών δεδομένων  |  | Ηλεκτρονικό Ταχυδρομείο | Συστημένη επιστολή |
| 4 | Φορητότητας προσωπικών δεδομένων\* |  | Αυτοπροσώπως | Συστημένη επιστολή |
| 5 | Περιορισμού της επεξεργασίας των προσωπικών δεδομένων |  | Ηλεκτρονικό Ταχυδρομείο | Συστημένη επιστολή |
| 6 | Εναντίωσης στην επεξεργασία των προσωπικών δεδομένων |  | Ηλεκτρονικό Ταχυδρομείο | Συστημένη επιστολή |

**\*** H παραλαβή των δεδομένων σας, προς ικανοποίηση του σχετικού δικαιώματος, γίνεται είτε αυτοπροσώπως, είτε δια πληρεξουσίου από τα γραφεία του ΕΧΜ, είτε με συστημένη επιστολή στη δηλωθείσα στο παρόν αίτημα διεύθυνση.

**4. ΠΕΡΙΓΡΑΦΗ ΑΙΤΗΜΑΤΟΣ**

*(Εάν δεν φθάνει το παρακάτω διάστημα, συνεχίστε σε δική σας σελίδα και επισυνάψτε τη στο παρόν έντυπο).*

**5. ΕΠΙΣΥΝΑΠΤΟΜΕΝΑ ΕΓΓΡΑΦΑ σε φωτοτυπία – ΛΙΣΤΑ ΕΛΕΓΧΟΥ**

|  |  |  |
| --- | --- | --- |
|  | **ΕΙΔΟΣ ΕΓΓΡΑΦΟΥ**  | *Παρακαλούμε**σημειώστε 🗹* |
| 1 | Δελτίο Ταυτότητας ή Διαβατήριο σε ισχύ. |  |
| 2 | Εάν έχετε εξουσιοδοτήσει τρίτο πρόσωπο να σας εκπροσωπήσει, έγγραφη εξουσιοδότηση με βεβαίωση γνησίου υπογραφής από δημόσια αρχή. (*Μπορείτε να εκτυπώσετε υπόδειγμα εξουσιοδότησης από τον ιστότοπο του ΕΧΜ* [*www.hobis.gr*](http://www.hobis.gr) *στο πεδίο «Έντυπο Υλικό»).* |  |
| 3 | Έγγραφα που να αποδεικνύουν τη διόρθωση-συμπλήρωση προσωπικών δεδομένων, εφόσον το αίτημα έχει να κάνει με διόρθωση-συμπλήρωση στοιχείων |  |

**6. ΔΗΛΩΣΗ**

Δηλώνω ότι το περιεχόμενο της αιτήματος και των συνυποβαλλόμενων εγγράφων είναι αληθές και ότι συναινώ να λαμβάνω ενημέρωση για το αίτημά μου σε οποιαδήποτε από τις δηλωθείσες ανωτέρω (υπό 1 & 2) διευθύνσεις (ταχυδρομική, e-mail), τα τηλέφωνα ή fax.

**7. ΟΔΗΓΙΕΣ – ΔΙΕΥΚΡΙΝΙΣΕΙΣ**

* Το αίτημά σας πρέπει να αφορά την επεξεργασία δεδομένων σας προσωπικού χαρακτήρα από τον ίδιο τον Μεσολαβητή.
* Παρακαλούμε εκτυπώστε το παρόν έντυπο αιτήματος, συμπληρώστε τα απαιτούμενα στοιχεία και υπογράψτε το.
* Είναι απαραίτητο να προσκομίσετε τα ανωτέρω έγγραφα (ΛΙΣΤΑ ΕΛΕΓΧΟΥ).
* Παρακαλούμε πριν την υποβολή του παρόντος να μελετήσετε προσεκτικά την «Ενημέρωση για την Επεξεργασία Δεδομένων Προσωπικού Χαρακτήρα» που περιλαμβάνεται κατωτέρω (παρ. 8). Για την συναίνεσή σας ή μη στην επεξεργασία των προσωπικών σας δεδομένων υπό τους όρους που αναφέρονται στην Ενημέρωση, παρακαλούμε επιλέξτε το αντίστοιχο πεδίο της παραγράφου 9 «Δήλωση Αιτούντα».

Σας ενημερώνουμε ότι σε περίπτωση που δεν συναινείτε, δεν είναι δυνατή η εξέταση του αιτήματός σας.

* Εάν έχετε απορίες, παρακαλούμε επικοινωνήστε μαζί μας στα τηλέφωνα 10440 (αστική χρέωση) ή 210 3376700.
* Τα επισυναπτόμενα φυσικά έγγραφα πρέπει να υποβάλλονται σε φωτοτυπικά αντίγραφα και όχι πρωτότυπα.
* Μπορείτε να υποβάλετε το αίτημα και τα επισυναπτόμενα έγγραφα στον ΕΧΜ:

|  |  |  |  |
| --- | --- | --- | --- |
| **με e-mail,** **images.png ως σαρωμένα έγγραφα,** **info@hobis.gr** | **με fax****iFax.png 210 3238821** | **ταχυδρομικά:**   **Μασσαλίας 1,** **106 80 Αθήνα,** **ή Τ.Θ. 9166, 100 32 Αθήνα** | **με επίσκεψη****στα γραφεία μας:**  **Μασσαλίας 1, Αθήνα** |

#  8. ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ ΣΤΟ ΠΛΑΙΣΙΟ ΕΞΕΤΑΣΗΣ ΤΟΥ ΠΑΡΟΝΤΟΣ ΑΙΤΗΜΑΤΟΣ

Η παρακάτω ενημέρωση αφορά όλους εσάς που ως **φυσικά πρόσωπα  υποβάλετε στον Ελληνικό Χρηματοοικονομικό Μεσολαβητή ερωτήματα ή αιτήματα που αφορούν την άσκηση δικαιωμάτων σας που προβλέπονται στον Γενικό Κανονισμό Προστασίας Δεδομένων** και περιλαμβάνει τους όρους, τα δικαιώματά σας καθώς και τον τρόπο άσκησής τους, σχετικά με την επεξεργασία των προσωπικών σας δεδομένων στο πλαίσιο εξέτασης και ικανοποίησης του παρόντος αιτήματος.

Η Εταιρεία με την επωνυμία «Ελληνικός Χρηματοοικονομικός Μεσολαβητής – Αστική Μη Κερδοσκοπική Εταιρεία Εναλλακτικής Επίλυσης Διαφορών (Ε.Χ.Μ. –Ε.Ε.Ε.Δ.) » πρώην  (Μ.Τ.Ε.Υ.) που εδρεύει στην Αθήνα (οδός Μασσαλίας αρ. 1, Τ.Κ. 10680), ΑΦΜ 999119797, τηλ. 210- 3676700 ηλεκτρονική διεύθυνση [www.hobis.gr](http://www.hobis.gr/)

και ειδικότερα ο τομέας αυτής Ελληνικός Χρηματοοικονομικός Μεσολαβητής (ΕΧΜ) στο εξής  ο «Χρηματοοικονομικός Μεσολαβητής», επεξεργάζεται δεδομένα προσωπικού χαρακτήρα φυσικών προσώπων, ως **Υπεύθυνος Επεξεργασίας** προκειμένου να εξετάσει, μεσολαβήσει και εν τέλει διευκολύνει την εξωδικαστική επίλυση  διαφορών τους με παρόχους χρηματοοικονομικών υπηρεσιών, σύμφωνα με τα αναλυτικά οριζόμενα στον Καταστατικό και τον Κανονισμό Λειτουργίας του και το νομικό πλαίσιο που διέπει τη σύσταση και λειτουργία του.

Ο Χρηματοοικονομικός Μεσολαβητής, με συνέπεια στο θεσμικό του ρόλο ως Φορέας Εναλλακτικής Επίλυσης Διαφορών, προασπίζει την αρχή του σεβασμού της ιδιωτικότητας, περιλαμβανομένης της προστασίας δεδομένων προσωπικού χαρακτήρα. Όσον αφορά τη λειτουργία του, δεσμεύεται γενικότερα για την τήρηση απορρήτου και εχεμύθειας σχετικά με τις  πληροφορίες που περιέρχονται σε γνώση του, όπως και ειδικότερα  στην τήρηση των διατάξεων  του   Κανονισμού (ΕΕ)  2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και την ελεύθερη κυκλοφορία των δεδομένων αυτών, όπως εκάστοτε ισχύουν και κάθε άλλης ειδικότερης σχετικής νομοθεσίας. Για το σκοπό αυτό εφαρμόζει  εσωτερικές διαδικασίες, υιοθετεί πολιτικές και λαμβάνει  πρόσφορα τεχνικά και οργανωτικά μέτρα, τα οποία διασφαλίζουν τόσο τη σύννομη και θεμιτή επεξεργασία, όσο και την ασφάλεια των δεδομένων προσωπικού χαρακτήρα που του γνωστοποιούνται στο πλαίσιο των εργασιών του.

1. Τι είναι τα προσωπικά δεδομένα και τι είναι η επεξεργασία τους

O όρος **προσωπικά δεδομένα** αναφέρεται σε κάθε πληροφορία που σας αφορά ως φυσικό πρόσωπο, «υποκείμενο των δεδομένων», όπως ονοματεπώνυμο, ταχυδρομική διεύθυνση, ηλεκτρονική διεύθυνση,  αριθμός κινητού και σταθερού τηλεφώνου του, η διεύθυνση ηλεκτρονικού ταχυδρομείου (email), ΑΔΤ, ΑΦΜ, οι οποίες προσδιορίζουν μόνες τους ή συνδυαστικά  μπορούν να προσδιορίσουν την ταυτότητά σας, στο εξής «Προσωπικά Δεδομένα».

**Επεξεργασία προσωπικών δεδομένων** είναι κάθε πράξη ή σειρά πράξεων με ή χωρίς χρήση αυτοματοποιημένων μέσων σε δεδομένα προσωπικού χαρακτήρα, όπως η συλλογή, καταχώριση, οργάνωση, διάρθρωση, αποθήκευση, μεταβολή, ανάκτηση, αναζήτηση πληροφοριών, χρήση, διαβίβαση, περιορισμός, διαγραφή ή καταστροφή τους.

1. Ποια προσωπικά δεδομένα σας συλλέγουμε και από ποιες πηγές

Συλλέγουμε και τηρούμε σε φυσικό και  ηλεκτρονικό αρχείο, τα προσωπικά σας δεδομένα που δηλώνετε στο παρόν αίτημα (ονοματεπώνυμο, πατρώνυμο, ΑΔΤ, Αρ. Διαβ., ΑΦΜ, ταχυδρομική και ηλεκτρονική διεύθυνση, τηλέφωνα επικοινωνίας, Fax)  κατά την υποβολή του αιτήματός σας, καθώς και τα αντίστοιχα στοιχεία του εξουσιοδοτημένου προσώπου.

1. Για ποιο σκοπό τα επεξεργαζόμαστε – νομικές βάσεις

Τα παραπάνω δεδομένα επεξεργαζόμαστε για την καταρχήν εξέταση του αιτήματός σας και τη μετέπειτα διεκπεραίωσή του, καθώς και για λόγους ταυτοποίησής σας κατά τις απαραίτητες επικοινωνίες μας. Συνεπώς η παραπάνω επεξεργασία γίνεται  προς ικανοποίηση του έννομου συμφέροντος που ατομικά επιδιώκετε και αφού προηγουμένως έχετε έμπρακτα συμφωνήσει, χορηγώντας μας με δική σας πρωτοβουλία  τα δεδομένα σας. Την παραπάνω συγκατάθεσή σας έχετε δικαίωμα να ανακαλέσετε, χωρίς να θίγεται η νομιμότητα της επεξεργασίας των δεδομένων σας που βασίστηκε σε αυτήν. Στην περίπτωση αυτή δεν θα έχουμε τη δυνατότητα να συνεχίσουμε τις ενέργειές μας για την εκπλήρωση του σκοπού για τον οποίο μας τα χορηγήσατε.

Ορισμένα δεδομένα σας τα επεξεργαζόμαστε επίσης για στατιστικούς λόγους, χωρίς κανένα συσχετισμό με το πρόσωπό σας, καθότι υπόκεινται σε ψευδωνυμοποίηση.

Τα δεδομένα σας τέλος ενδέχεται να τύχουν επεξεργασίας με σκοπό τη θεμελίωση, άσκηση ή υποστήριξη νομικών αξιώσεων ή για λόγους που αφορούν το δημόσιο συμφέρον.

1. Ποιοι είναι οι αποδέκτες των δεδομένων σας

Γνώση των προσωπικών σας δεδομένων λαμβάνει το  ανθρώπινο δυναμικό που στελεχώνει τις υπηρεσίες μας, στο πλαίσιο των αρμοδιοτήτων τους. Επίσης ενδέχεται να λάβουν γνώση τρίτοι πάροχοι υπηρεσιών τεχνολογίας προς το φορέα μας, στο πλαίσιο εκτέλεσης σύμβασης παροχής υποστηρικτικών υπηρεσιών, οι οποίοι ανταποκρίνονται σε αυστηρά πρότυπα επεξεργασίας και ασφάλειας δεδομένων. Τα παραπάνω πρόσωπα και πάροχοι δεσμεύονται  να τηρούν την ασφάλεια των δεδομένων σας, να συμμορφώνονται με το νομικό πλαίσιο για την επεξεργασία και προστασία τους, ενώ υπόκεινται σε ελέγχους για την αποτελεσματική τήρηση των παραπάνω δεσμεύσεών τους.

1. Χρόνος τήρησης των δεδομένων σας

Επεξεργαζόμαστε τα προσωπικά σας δεδομένα για όσο χρόνο απαιτείται σύμφωνα με το σκοπό για τον οποίο μας τα χορηγήσατε όπως αναφέρεται παραπάνω στο σημείο 3. Σε κάθε περίπτωση τα δεδομένα σας διατηρούνται για μέγιστο χρονικό διάστημα δέκα (10) ετών από την τελευταία ημέρα του έτους της ολοκλήρωσης του αιτήματος που μας υποβάλλατε.

Τα προαναφερόμενα κατά περίπτωση χρονικά διαστήματα ενδέχεται να παραταθούν, εάν τούτο μας ζητηθεί από οποιαδήποτε δικαστική ή άλλη Δημόσια Αρχή και σε κάθε περίπτωση εφόσον υπάρχουν νόμιμοι λόγοι για την διατήρηση των παραπάνω δεδομένων, όπως η θεμελίωση, άσκηση, υποστήριξη ή αντίκρουση νομικών αξιώσεων ή λόγοι που αφορούν το δημόσιο συμφέρον.

Επίσης, ορισμένα δεδομένα σας δύναται να τηρούνται για περισσότερο χρονικό διάστημα καθώς τα επεξεργαζόμαστε για στατιστικούς λόγους, χωρίς όμως κανένα συσχετισμό με το πρόσωπό σας, καθότι υπόκεινται σε ψευδωνυμοποίηση.

1. Τα δικαιώματά σας

Έχετε πάντα τη δυνατότητα να επικοινωνείτε μαζί μας (βλ. παρ. 8)  για να ασκήσετε  τα νόμιμα δικαιώματά σας.

Για την προστασία των δικών σας δικαιωμάτων, θα πρέπει παράλληλα να μας χορηγείτε τα στοιχεία ταυτοποίησής σας (αντίγραφο αστυνομικής σας ταυτότητας ή διαβατηρίου).

Έχετε τα ακόλουθα δικαιώματα:

* **Δικαίωμα ενημέρωσης και πρόσβασης** στα προσωπικά σας δεδομένα που τηρούνται από εμάς.
* **Δικαίωμα διόρθωσης** τυχόν ανακριβών  δεδομένων σας και  συμπλήρωσης ελλιπών στοιχείων, προσκομίζοντας σχετικά έγγραφα που αποδεικνύουν τη διόρθωση αυτή
* **Δικαίωμα διαγραφής** **των δεδομένων σας** («δικαίωμα στη λήθη»), με την επιφύλαξη ότι δεν υπάρχει κάποιος εύλογος, νόμιμος λόγος ή υποχρέωσή μας να τα διατηρήσουμε.
* **Δικαίωμα περιορισμού της επεξεργασίας των δεδομένων σας,** στις περιπτώσεις που αμφισβητείται η ακρίβειά τους, η νομιμότητα της επεξεργασίας τους ή τα δεδομένα δεν είναι πλέον απαραίτητα για το σκοπό για τον οποίο χορηγήθηκαν.
* **Δικαίωμα στη φορητότητα των δεδομένων σας**, δηλαδή τη μεταφορά τους σε άλλον υπεύθυνο επεξεργασίας, υπό την προϋπόθεση ότι η επεξεργασία διενεργείται με αυτοματοποιημένα μέσα (η φορητότητα δεν περιλαμβάνει δεδομένα σε έντυπη μορφή) και η άσκηση του παραπάνω δικαιώματός σας, δεν επηρεάζει αρνητικά τα δικαιώματα και τις ελευθερίες άλλων.
* **Δικαίωμα εναντίωσης** στην επεξεργασία των προσωπικών σας δεδομένων, υπό την προϋπόθεση ότι δεν υπάρχουν  επιτακτικοί και νόμιμοι λόγοι, οι οποίοι υπερισχύουν των συμφερόντων, των δικαιωμάτων και των ελευθεριών σας, όπως η θεμελίωση, άσκηση ή υποστήριξη νομικών αξιώσεων ή λόγοι που αφορούν το δημόσιο συμφέρον.
1. Αρμόδια Αρχή

Εφόσον θεωρείτε ότι παραβιάζονται με οποιονδήποτε τρόπο τα δικαιώματά σας αναφορικά με την προστασία των προσωπικών σας δεδομένων, έχετε το δικαίωμα να υποβάλλετε καταγγελία, στην Αρχή Προστασίας Δεδομένων Προσωπικού Χαρακτήρα, (Λεωφόρος Κηφισίας 1-3, Τ.Κ. 115 23, Αθήνα, τηλ. 210 6475600, e- mail contact@dpa.gr).

1. Επικοινωνία

Εφόσον επιθυμείτε να λάβετε περισσότερες πληροφορίες και διευκρινήσεις σχετικά με την επεξεργασία των προσωπικών σας δεδομένων, ή να μας υποβάλλετε οποιοδήποτε σχόλιο ή καταγγελία, μπορείτε  να επικοινωνείτε στην ηλεκτρονική διεύθυνση επικοινωνίας του υπεύθυνου προστασίας δεδομένων, dpo@hobis.gr. Για να ασκήσετε οποιοδήποτε από τα παραπάνω δικαίωμά σας παρακαλούμε συμπληρώστε το έντυπο αίτησης που θα βρείτε στην Πολιτική Προστασίας Δεδομένων Προσωπικού Χαρακτήρα που βρίσκεται αναρτημένη στην ιστοσελίδα μας www.hobis.gr .

Η παρούσα ενημέρωση μπορεί να συμπληρωθεί ή και τροποποιηθεί, σύμφωνα με το εκάστοτε ισχύον νομικό και κανονιστικό πλαίσιο καθώς και μετά από κάθε επικαιροποίηση των εσωτερικών μας διαδικασιών και πρακτικών προστασίας δεδομένων.

**9. ΔΗΛΩΣΗ ΑΙΤΟΥΝΤΑ**

Ο υπογράφων το παρόν αίτημα, αφού μελέτησα την παραπάνω ενημέρωση για την επεξεργασία των δεδομένων μου προσωπικού χαρακτήρα δηλώνω ότι:

Συναινώ

|  |
| --- |
|  |

 Δεν Συναινώ

|  |
| --- |
|  |

στην επεξεργασία τους από τον ΕΧΜ-ΕΕΕΔ

**ΤΟΠΟΣ:** …………………………..

**ΗΜΕΡΟΜΗΝΙΑ:** …..…/………/………..

**ΥΠΟΓΡΑΦΗ/ΕΣ:**